NOVÉ ZNENIE

Návrh

Zákon

z .............2008,

ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

Zákon č. 57/1998 Z. z. o  Železničnej polícii v znení zákona č. 73/1998 Z. z., zákona 
č. 182/2002 Z. z., zákona č. 422/2002 Z. z., zákona č. 513/2002 Z. z., zákona č. 166/2003 Z. z., zákona č. 142/2005 Z. z., zákona č. 534/2005 Z. z. a zákona č. 86/2008 sa mení a dopĺňa takto:

1.	V § 1 sa slová „ustanovených osobitným predpisom1a) na vymedzených úsekoch diaľnic, ciest pre motorové vozidlá a ciest I. triedy1b)  (ďalej len „vymedzené úseky ciest“)“ nahrádzajú slovami „na pozemných komunikáciách ustanovených osobitnými predpismi1a)“.

      Poznámka pod čiarou k odkazu 1a) znie:
     „1a) § 6 a 8 zákona č. 135/1961 Zb. o pozemných komunikáciách (cestný zákon) v znení neskorších predpisov, § 7 zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení zákona č. 86/2008 Z. z.“.

      Poznámka pod čiarou k odkazu 1b) sa vypúšťa.

2.	V § 2 odsek 2 znie: 
„(2) Železničná polícia spolupôsobí na  pozemných komunikáciách pri kontrole úhrady mýta, pri kontrole dodržiavania povinností označenia motorového vozidla nálepkou, pri meraní hmotnosti vozidla, nápravových tlakov vozidla a rozmerov vozidla podľa osobitných predpisov1a) .“.

3.	 V § 12 ods. 2 písm. d) sa slová „na vymedzených úsekoch ciest1b)“ nahrádzajú slovami  „podľa osobitných predpisov1a)“.

4.	 V § 22 ods. 3 sa slová „úhrady mýta podľa osobitného predpisu1a)“ nahrádzajú slovami „podľa osobitných predpisov1a) “.

5.	V § 23 sa vypúšťajú slová „na vymedzených úsekoch ciest“ a slová „úhrady mýta podľa osobitného predpisu1a)“ sa nahrádzajú slovami „podľa osobitných predpisov1a)“ 

6.	 V § 24a sa slová „úhrady mýta podľa osobitného predpisu1a)“ nahrádzajú slovami „podľa osobitných predpisov1a) “.

7.	 V § 25 ods. 1 sa slová „úhrady mýta podľa osobitného predpisu1a)“ nahrádzajú slovami „podľa osobitných predpisov1a) “.

8.	 V § 48 ods. 1 sa slová „na vymedzených úsekoch ciest1b)“ nahrádzajú slovami „pri plnení úloh podľa osobitných predpisov1a) “.

9.	 V § 48a sa slová „na vymedzených úsekoch ciest1b)“ nahrádzajú slovami „pri plnení úloh podľa osobitných predpisov1a) “.

10.	 V § 48a písm. e) sa slová „úhrady mýta podľa osobitného predpisu.1a)“ nahrádzajú slovami „podľa osobitných predpisov.1a) “.

11.	 V § 51 sa odsek 1 dopĺňa písmenom h), ktoré znie:
 „h) ak nemožno inak zadržať dopravný prostriedok, ktorého vodič bezohľadnou jazdou vážne ohrozuje život a zdravie osôb a na opakovanú výzvu, alebo znamenie podľa osobitného predpisu26a) nezastaví.“.

       Poznámka pod čiarou k odkazu 26a) znie:
„26a) § 64 zákona Národnej rady Slovenskej republiky č. 315/1996 Z. z.“.

12.	V § 59b sa za odsek 1 vkladá nový odsek 2, ktorý znie:
„(2) Železničná polícia spolupracuje počas konania spoločenských, kultúrnych  a športových podujatí pri zabezpečovaní a obnove verejného poriadku s ozbrojenými zbormi a ozbrojenými bezpečnostnými zbormi aj mimo obvodu železničných dráh.“.

Doterajšie odseky 2 a 3 sa označujú ako odseky 3 a 4.

13.	V § 65 ods. 2 sa slová „podľa osobitného predpisu1a)“ nahrádzajú slovami „podľa osobitných predpisov1a) “.

Čl. II
Zákon č. 135/1961 Zb. o pozemných komunikáciách (cestný zákon) v znení zákona č. 72/1969 Zb., zákona č. 139/1982 Zb., zákona č. 27/1984 Zb., zákona Národnej rady Slovenskej repubiky č. 160/1996 Z. z., zákona č. 58/1997 Z. z., zákona č. 395/1998 Z. z., zákona č. 343/1999 Z. z., zákona č. 388/2000 Z. z., zákona č. 416/2001 Z. z., zákona č. 439/2001 Z. z., zákona č. 524/2003 Z. z., zákona č. 534/2003 Z. z., zákona č. 639/2004 Z. z., zákona č. 725/2004 Z. z., zákona č. 93/2005 Z. z., zákona č. 479/2005 Z. z., zákona č. 25/2007 Z. z., zákona č. 275/2007 Z. z., zákona č. 664/2007 Z. z. a zákona č. 86/2008 Z. z. sa mení a dopĺňa takto:

1.	V § 6  odsek 8 znie:
„(8) Kontrolu dodržiavania povinnosti označenia motorového vozidla nálepkou pri           použití vymedzených úsekov diaľnic, ciest pre motorové vozidlá alebo ciest I. triedy sú oprávnené vykonávať
a)	útvary Policajného zboru v rámci vykonávania dohľadu nad bezpečnosťou   a plynulosťou cestnej premávky,2f)
b)	útvary služby mýtnej polície Železničnej polície (ďalej len „služba mýtnej polície“) podľa osobitného predpisu.2faa)“.  
   
Poznámka pod čiarou k odkazu 2faa) znie:
     „2faa) Zákon č. 57/1998 Z. z. o Železničnej polícii v znení neskorších predpisov.“.

2.	V § 6 ods. 11 sa za slová „príslušníkovi Policajného zboru“ vkladajú slová „alebo príslušníkovi služby mýtnej polície“.
 
3.	V § 8 ods. 9 sa za slová „s útvarmi Policajného zboru“ vkladajú slová „alebo útvarmi služby mýtnej polície“.

4.	V poznámke pod čiarou k odkazu 8 sa na konci pripájajú tieto slová 
„,§ 48 a 48a zákona č. 57/1998 Z. z. v znení zákona č. 86/2008 Z.z.“.

5.	V § 22a úvodnej vete sa slová „1 000 000 Sk“ nahrádzajú slovami „33 190 eur“.

6.	V § 22c ods.1 písm. b) sa slová „5 000 Sk“ nahrádzajú slovami „170 eur“.

7.	V § 22c  sa odsek 1 dopĺňa písmenom i), ktoré znie: 
„i) ako vodič sa odmietne podrobiť pokynom fyzickej osoby obsluhujúcej zariadenie na meranie hmotnosti, nápravových tlakov a rozmerov vozidla, alebo odmietne uviesť východiskové miesto a miesto určenia uskutočňovanej prepravy.“. 

8.	V § 22c ods.2 sa slová „10 000 Sk“ nahrádzajú slovami „330 eur“.

9.	V § 22c sa za odsek 2 vkladá nový odsek 3, ktorý znie:
      „(3) Za priestupok podľa odseku 1 písm. i) možno uložiť pokutu do 660 eur.“.

Doterajšie odseky 3 a 4 sa označujú ako odseky 4 a 5.	

10.	V § 22c ods. 5 sa na konci pripájajú slová „alebo útvary služby mýtnej polície.“.

Čl. III
Zákon Slovenskej národnej rady č. 372/1990 Zb. o priestupkoch v znení zákona Slovenskej národnej rady č. 524/1990 Zb., zákona Slovenskej národnej rady č. 266/1992 Zb., zákona Slovenskej národnej rady č. 295/1992 Zb., zákona Slovenskej národnej rady č. 511/1992 Zb., zákona Národnej rady Slovenskej republiky č. 237/1993 Z. z., zákona Národnej rady Slovenskej republiky č. 42/1994 Z. z., zákona Národnej rady Slovenskej republiky č. 248/1994 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 250/1994 Z. z., zákona Národnej rady Slovenskej republiky č. 202/1995 Z. z., zákona Národnej rady Slovenskej republiky č. 207/1995 Z. z.,  zákona Národnej rady Slovenskej republiky č. 265/1995 Z. z., zákona Národnej rady Slovenskej republiky č. 285/1995 Z. z., zákona Národnej rady Slovenskej republiky č. 160/1996 Z. z., zákona Národnej rady Slovenskej republiky č. 168/1996 Z. z., zákona č. 143/1998 Z. z., nálezu Ústavného súdu Slovenskej republiky č. 319/1998 Z. z., zákona č. 298/1999 Z. z., zákona č. 313/1999 Z. z., zákona č. 195/2000 Z. z., zákona č. 211/2000 Z. z., zákona č. 367/2000 Z. z., zákona č. 122/2001 Z. z., zákona č. 223/2001 Z. z., zákona č. 253/2001 Z. z., zákona č. 441/2001 Z. z., zákona                   č. 490/2001 Z. z., zákona č. 507/2001 Z. z., zákona č. 139/2002 Z. z., zákona                               č. 422/2002 Z. z., zákona č. 190/2003 Z. z., zákona č. 430/2003 Z. z., zákona                               č. 510/2003 Z. z., zákona č. 515/2003 Z. z., zákona č. 534/2003 Z. z., zákona                               č. 364/2004 Z. z., zákona č. 533/2004 Z. z., zákona č. 656/2004 Z. z., zákona                               č. 570/2005 Z. z., zákona č. 650/2005 Z. z., zákona č. 211/2006 Z. z., zákona                      č. 224/2006 Z. z., zákona č. 250/2007 Z. z., zákona č. 547/2007 Z. z.,  zákona                              č. 666/2007 Z. z.,  zákona č. 86/2008 Z. z.,  zákona č. 245/2008 Z. z. a zákona č. 298/2008 Z. z.   sa dopĺňa takto:

V § 86 písm. f) sa na konci pripájajú tieto slová:
 „a priestupky proti bezpečnosti a plynulosti cestnej premávky podľa § 22 ods. 1 písm. i) spáchané prekročením užitočnej hmotnosti vozidla,“.

Čl. IV
	Tento zákon nadobúda účinnosť 1. marca 2009.